ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
کسانوں کی آمدنی کو دوگنا کرنا
زراعت اور کسانوں کی بہبود کے مرکزی وزیر جناب نریندر سنگھ تومر نے آج لوک سبھا میں ایک سوال کے تحریری جواب میں بتایا کہ حکومت نے اپریل 2016 میں ایک بین وزارتی کمیٹی تشکیل دی تھی جو ’’کسانوں کی آمدنی کو دوگنا کرنے ‘‘ سے متعلق مسائل کا جائزہ لے گی اور اس کے حصول کے لیے حکمت عملیوں کی سفارش کرے گی۔ کمیٹی نے ستمبر 2018 میں حکومت کو اپنی حتمی رپورٹ پیش کی جس میں مختلف پالیسیوں، اصلاحات اور پروگراموں کے ذریعے کسانوں کی آمدنی کو دوگنا کرنے کی سفارشات شامل تھیں۔ مقصد کے حصول کے لیے، کمیٹی نے آمدنی میں اضافے کے درج ذیل سات ذرائع کی نشاندہی کی: -
- فصل کی پیداواری صلاحیت میں اضافہ
- مویشیوں کی پیداواری صلاحیت میں اضافہ
- وسائل کے استعمال کی کارکردگی - پیداواری لاگت میں کمی
- فصل کی تعداد میں اضافہ
- اعلیٰ قدر والی زراعت میں تنوع
- کسانوں کی پیداوار پر منافع بخش قیمتیں۔
- فاضل افرادی قوت کو فارم سے غیر زرعی پیشوں میں منتقل کرنا
حکومت نے کسانوں کے لیے بالواسطہ یا بلاواسطہ زیادہ آمدنی حاصل کرنے کے لیے متعدد پالیسیاں، اصلاحات، ترقیاتی پروگرام اور اسکیموں کو اپنایا اور نافذ کیا ہے۔ حکومت کی درج ذیل کوششوں کو آسان بنانے کے لیے بے مثال اضافہ شدہ بجٹ کے انتظامات کیے گئے ہیں۔
- پی ایم کسان کے ذریعے کسانوں کی آمدنی میں مدد
- پردھان منتری فصل بیما یوجنا 
- زرعی شعبے کے لیے ادارہ جاتی قرض
- پیداواری لاگت کے ڈیڑھ گنا پر کم از کم امدادی قیمت  کا تعین
- ملک میں نامیاتی کاشتکاری کو فروغ دینا
- فی ڈراپ مزید فصل 
- مائیکرو اریگیشن فنڈ
- فارمر پروڈیوسر آرگنائزیشنز  کا فروغ
- شہد کی مکھیوں کو پالنے کا ایک قومی مشن 
- زرعی میکانائزیشن
- کسانوں کو سوائل ہیلتھ کارڈ فراہم کرنا
- نیشنل ایگریکلچر مارکیٹ  توسیعی پلیٹ فارم کا قیام
- قومی مشن برائے خوردنی تیل - آئل پام کا آغاز
- ایگری انفرااسٹرکچر فنڈ 
- زرعی پیداوار کی لاجسٹکس میں بہتری، کسان ریل کا تعارف۔
- ایم آئی ڈی ایچ - کلسٹر ڈیولپمنٹ پروگرام
- زراعت اور متعلقہ شعبے میں اسٹارٹ اپ ایکو سسٹم کی تشکیل
- زرعی اشیا ءاور اس سے منسلک زرعی اجناس کی برآمد میں کامیابی
ان اسکیموں کے نفاذ سے کسانوں کی آمدنی میں اضافہ کرنے کے لیے قابل ذکر نتائج برآمد ہوئے ہیں۔ ’آزادی کا امرت مہوتسو‘ کے ایک حصے کے طور پر، انڈین کونسل آف ایگریکلچرل ریسرچ  نے ایک کتاب جاری کی ہے، جس میں ان لاتعداد کامیاب کسانوں میں سے 75,000 کسانوں کی کامیابی کی کہانیاں شامل ہیں جنہوں نے اپنی آمدنی میں دو گنا سے زیادہ اضافہ کیا ہے۔
۔۔۔۔۔۔۔۔۔۔۔
ش ح۔ ش ت۔ ن ا۔
U- 8632
(Visitor Counter : 44
خواتین اور بچوں کی ترقیات کی وزارت
ٹریک چائلڈ پورٹل
خواتین اور بچوں کی ترقی کی مرکزی وزیر محترمہ اسمرتی زوبین ایرانی نے آج لوک سبھا میں ایک سوال کے تحریری جواب میں اطلاع فراہم کی کہ خواتین اور بچوں کی ترقی کی وزارت نے گمشدہ اور پائے جانے والے بچوں کا پتہ لگانے کیلئے ایک ویب پورٹل ‘‘ٹریک چائلڈ’’ تیار کیا ہے۔ ٹریک چائلڈ پورٹل کا نفاذ متعدد اسٹیک ہولڈروں بشمول اُمور داخلہ کی وزارت، ریلویز کی وزارت، ریاستی حکومتوں/ مرکز کے زیر انتظام علاقوں کی انتظامیہ ، چائلڈ ویلفیئر کمیٹیوں، جوینائل جسٹس بورڈ، قانون خدمات سے متعلق قومی اتھارٹی کی مدد سے کیا جارہا ہے۔ نیشنل انفارمیٹکس سینٹر ریاستوں/ مرکز کے زیر انتظام علاقوں کی ضرورت کی بنیاد پر ٹریک چائلڈ پورٹل سے متعلق باقاعدگی کے ساتھ ٹریننگ پروگراموں کا انعقاد کرتا ہے۔
-----------------------
م ن۔م ع۔ ع ن
U NO: 5787
(Visitor Counter : 91
وزارت سیاحت
مرکزی وزیر مملکت برائے سیاحت وثقافت  جناب پرہلاد سنگھ پٹیل نے اٹلی میں منعقدہ جی – 20 وزرائے سیاحت کے اجلاس میں ورچوئل طریقے سے شرکت کی
نئی دہلی،04 ؍مئی : مرکزی وزیر مملکت برائے سیاحت وثقافت  جناب پرہلاد سنگھ پٹیل نے آج اٹلی میں منعقدہ جی – 20 ممالک کے وزرائے سیاحت کی ورچوئل طریقے سے ہوئی میٹنگ میں حصہ لیا۔ وزیر موصوف نے اس مشکل ترین وقت میں جی -20 ممالک کے وزرائے سیاحت کا اجلاس منعقد کرنے اور سیاحت کے کاروبار اور روز گار کو تحفط دینے کے ساتھ ہی سفر اور سیاحت کی مؤثر بحالی کو آگے بڑھانے کے لئے پالیسی ترتیب دینے کے سلسلے میں پہل کرنے کے مقصد سے ممبر ممالک کو ایک پلیٹ فارم پر لانے کے لئے اٹلی سرکار کے وزیر سیاحت جناب مسیمو گراواگلیا کو مبار ک باد دی۔
وزیر سیاحت و ثقافت جناب پٹیل نے کہا کہ عالمی وبا کووڈ – 19 کے سبب سیاحت سب سے زیادہ متاثر ہوئی ہے، کیونکہ اس کا روز گار کاروبار ،برادریاں اور وسیع تر معیشت اس کی زد میں آئی ہیں ۔ انہوں نے صنعت کو پھر سے پٹری پر لانے اور آپس میں جڑے سات اہم پالیسی شعبوں پر رہنما خطوط کو لاگو کرکے عوام ، کرہ ارض اور خوشحالی کے لئے نئے مواقع کو دریافت کرنے اور یقینی بنانے کے لئے جی – 20 ریڈینسی کی خصوصی توجہ کی ستائش کی اور اس کو اپنی حمایت کا اعلان کیا۔
انہوں نے یو این ڈبلیو ٹی او کے ذریعے پیش کردہ ایک ماحول دوست سفر اور سیاحتی اقتصادیات کے سلسلے میں انقلاب لانے کے لئے اصولوں کو ہندوستان کی حمایت کا پیغام پہنچایا ۔
وزیر سیاحت و ثقافت جناب پٹیل نے سیاحت کی وزارت کے ذریعے کمیونٹی پر مبنی سیاحت اور دیہی سیاحت کو فروغ دینے کے لئے اٹھائے گئے اقدامات کو بھی اجاگر کیا، جس میں آمدنی پیدا کرنے والی پائیدار اور ذمہ دار سیاحتی سرگرمیوں اور روز گار کے مواقع پیدا کرنے میں مقامی افراد کو بھی شامل کیا گیا۔ کووڈ کے بعد کے دور میں وزارت ، قدرتی حسن اور ماحولیاتی سیاحت ، جنگلی حیات ، کوہ پیمائی جیسے شعبوں کے فروغ پر توجہ مرکوز کر رہی ہے۔ اس کے علاوہ ہندوستان کے پاس روایتی ادویہ کا ایک فعال نظام موجود ہے، جو ایک بھر پور علاج مہیا کرتا ہے۔ ہندوستان کووڈ کے بعد کے دور کے لئے یوگا ، آیوروید اور روایتی علاج معالجے اور روحانی اعمال مختلف شکلوں کے ذریعے دنیا کو امن وسکون اور صحت کا تحفہ پیش کرے گا۔وزیر موصوف نے امید ظاہر کی کہ سیاحت کا شعبہ کووڈ – 19 کے مضر اثرات سے پوری طرح باہر آئے گا اور ملک بھر میں ٹیکہ کاری پروگراموں کے ذریعے کووڈ کے بعد کے دور میں یہ شعبہ مزید مضبوطی کے ساتھ ابھرے گا۔
وزیر موصوف نے اٹالین جی – 20 کے شکریہ کے ساتھ اپنی بات کا اختتام کیا اور کہا کہ ہندوستان 2022 میں انڈونیشیا کی جی -20 کی صدارت کے تحت مزید ترقی کو یقینی بنانے کے لئے حمایت اور تعاون جاری رکھے گا۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔س ب۔ ق ر
2021-05-05
U-4203
(Visitor Counter : 122
کامرس اور صنعت کی وزارتہ
اپیڈا نے اگرتلہ میں بین الاقوامی کانفرنس نیز بایر سیلر میٹ کا انعقاد کیا
نئی دہلی،26؍ستمبر2019ء:حکومت ہند کی صنعت وتجارت کی وزارت کے تحت آنے والی دی ایگریکلچرل اینڈ پروسیسڈ فوڈ پروڈکٹس ایکسپورٹ ڈیولپمنٹ اتھارٹینے تریپورہ حکومت کے تعاون سے آج اگرتلہ میں ایک بین الاقوامی کانفرنس نیز بایر سیلر میٹ کا انعقاد کیا، تاکہ شمال مشرقی خطے اور خاص طورپر تریپورہ کی زرعی مصنوعات کی برآمدات کے امکانات کی نمائش کی جاسکے۔
آٹھ ملکوں یعنی بنگلہ دیش، بھوٹان، نیپال، انڈونیشا، یو اے ای، بحرین، کویت اور یونان کے20 بین الاقوامی خریداروں نے اس میں حصہ لیا۔ تریپورہ ، آسام اور اروناچل پردیش کے30 سے زیادہ برآمدات کاروں اور ایف پی سی؍ایف پی او کے نمائندوں نے بھی اس میں شرکت کی۔ اپیڈا نے اس خطے کی مصنوعات کی برآمدات کی سہولت بہم پہنچانے کے لئے متعدد اقدامات کئے ہیں۔
تقریب کا افتتاح حکومت تریپورہ کے چیف سیکریٹری ڈاکٹر یو وینکٹیسور لو نے کیا۔زراعت کے سیکریٹری مانک لال دیو، سائنس ٹیکنالوجی اور ماحولیاتی تعاون کے اسپیشل سیکریٹری شیلیندر سنگھ ، صنعتوں کے اسپیشل سیکریٹری کِرن گیتے اور شمال مشرقی سرحدی ریلوے  ایئرپورٹس اتھارٹی آف انڈیا  کے سینئراہلکاروں نے بھی افتتاحی تقریب میں شرکت کی۔
ڈاکٹر یو وینکٹیسور لو نے زور دیا کہ تریپورہ میں کچھ بہت خاص قسم کی چیزیں پیدا ہوتی ہیں، جن میں باغبانی سے متعلق پیداوار میں انناس، ادرک، ہلدی اور زرعی پیداوار میں خوشبودار چاول، مکّا اور کچھ تلہن شامل ہیں۔ انہوں نے کہا کہ ریاستی حکومت بنیادی ڈھانچے اور لاجسٹکس سے متعلق سہولتیں بہم پہنچانے کے لئے حتی الامکان کوشش کررہی ہے۔ انہوں نے مزید بتایا کہ ریل، روڈ اور سرحد پار بنگلہ دیش کے ساتھ کنکٹی وٹی کو بہتر بنانے کا منصوبہ تیار کیا گیا ہے، جس سےکئی تجارتی پوائنٹس کھلیں گے اور نقل و حمل کی سستی سہولت دستیاب ہوگی۔تریپورہ کے زرعی سیکریٹری ایم ایل ڈے نے تریپورہ کے مضبوط پہلوؤں اور اِنڈ ٹو اِنڈ ویلیو چین دستیاب کرانے کے لئے سہولتوں سے متعلق کوششوں پر تفصیلی روشنی ڈالی۔
این ایف آر اور اے اے آئی کے نمائندوں نے کارگو ہینڈلنگ کی سہولت بہم پہنچانے کے لئے اپنے ذریعے کئے گئے خصوصی اقدامات کے بارے میں بتایا۔ درآمدات کاروں اور خریداروں نے بھی اپنے کاروبار دلچسپی والی اشیاء کے بارے میں بات چیت کی اور شمال مشرقی خطے سے اشیاء بالخصوص جلد خراب ہوجانے والی اشیاء کی درآمدات کا جائزہ لینے کا وعدہ کیا۔
امور صارفین، خوراک اور عوامی تقسیم کی وزارت
بی آئی ایس الیکٹرک وہیکل بیٹریوں کے لیے کارکردگی کے معیارات مرتب کرتا ہے
بی آئی ایس مسافروں اور سامان لے جانے والی مختلف گاڑیوں کے لیے بیٹریوں سے متعلق دو مزید معیارات شائع کرنے کے عمل میں ہے
نئی دہلی، 24/جون 2022 ۔ بیورو آف انڈین اسٹینڈرڈ، نیشنل اسٹینڈرڈ باڈی آف انڈیا نے سڑک پر چلنے والی الیکٹرک موٹر گاڑیوں کے لیے لیتھیم آئن ٹریکشن بیٹری پیکس اینڈ سسٹمز  کے لیے ٹیسٹ کی تفصیلات کے تعلق سے معیارات شائع کیے ہیں۔ ان بیٹری پیکس اور سسٹمز کے لیے معیار IS 17855:2022 کو ISO 12405-4:2018 سے ہم آہنگ کیا گیا ہے۔
اس معیار میں بیٹری پیکس کے لیے کارکردگی، بھروسہ اور برقی فعالیت  کی بنیادی خصوصیت اور ہائی پاور یا ہائی انرجی ایپلی کیشن کے حوالے سے سسٹم کے لیے ٹیسٹ کے طریقہ کار کو شامل کیا گیا ہے۔ یہ معیار الیکٹرک گاڑی کے لیے حقیقی زندگی کے منظرناموں کو مدنظر رکھتے ہوئے وضع کیا گیا ہے، جیسے گاڑی پارکنگ میں ہے ، بیٹری سسٹم کو بھیجا جا رہا ہے ، کم اور زیادہ درجہ حرارت پر بیٹری چلانا وغیرہ، اس کے مطابق اس معیار میں مختلف ٹیسٹ شامل ہیں۔
حفاظت اور کارکردگی الیکٹرانک آلات کے دو اہم پہلو ہیں۔ گاڑیوں کو چلانے کے لیے پاور سورس کے طور پر استعمال کرنے کے لیے بیٹری سسٹم کی ضرورت، صارفین کے ذریعے الیکٹرانکس یا اسٹیشنری میں استعمال کئے جانے والی بیٹری سے نمایاں طور پر مختلف ہے۔
الیکٹرک گاڑیاں وہ گاڑیاں ہیں جو الیکٹرک موٹر اور ریچارج ایبل بیٹریوں پر چلتی ہیں۔ پچھلی دہائی کے دوران، الیکٹرک گاڑیاں، مارکیٹ میں نظر آنے اور دستیاب ہونے کے لحاظ سے بڑھی ہیں۔ صارفین کی حفاظت، بھروسہ اور تحفظ کے لیے، انرجی اسٹوریج سسٹم کسی بھی الیکٹرک موٹر گاڑیوں کا اہم حصہ بن جاتے ہیں۔ زیادہ تر الیکٹرک موٹر گاڑیاں لیتھیم آئن بیٹریاں استعمال کرتی ہیں، کیونکہ اس کی طاقت، وزن کے تناسب میں زیادہ ہے۔
مزید برآں، الیکٹرک موٹر گاڑیوں کے لیے بیٹریوں کے حفاظتی پہلو کو مدنظر رکھتے ہوئے، بیورو آف انڈین اسٹینڈرڈ، مختلف مسافروں اور سامان لے جانے والی مختلف گاڑیوں  کے لیے بیٹریوں سے متعلق 2 مزید معیارات شائع کرنے کے عمل میں ہے۔
وزیراعظم کا دفتر
وزیر اعظم نے شیروں کے عالمی دن کے موقع پر شیروں کے تحفظ کے لیے کام کرنے والے ماہرین کی کوششوں کی تعریف کی
وزیر اعظم جناب نریندر مودی نے شیروں کے عالمی دن کے موقع پر شیروں کا تحفظ کرنے والے ماہرین کی کوششوں کی ستائش کی ہے۔
ماحولیات، جنگلات اور موسمیاتی تبدیلی کے مرکزی وزیر جناب بھوپیندر یادو کے ٹویٹ کے جواب میں، وزیر اعظم نے ٹویٹ کیا؛
”#WorldLionDay کے موقع پر، میں ان تمام لوگوں کو خراج تحسین پیش کرتا ہوں جو شیروں کی حفاظت کے سلسلے میں شاندار کام کر رہے ہیں۔ ہندوستان ہمیشہ عظیم الشان ایشیائی شیر کے لیے ایک متحرک گھر رہے گا۔“
امور صارفین، خوراک اور عوامی تقسیم کی وزارت
مرکز ای کامرس کی ویب سائٹوں پر جعلی جائزوں کی نگرانی کے لیے فریم ورک تیار کرے گا
امور صارفین کا محکمہ جعلی اور دھوکہ دہی کرنے والے آن لائن جائزوں سے پیدا ہونے والے مسائل پر تبادلہ خیال کرنے کے لیےشراکت داروں کے ساتھ میٹنگ کی
مرکز ای کامرس ویب سائٹس کے جعلی جائزوں پر نظر رکھنے کے لیے ایک فریم ورک تیار کرے گا۔ امور صارفین کا محکمہ  ہندوستان میں ای کامرس اداروں اور عالمی سطح پر دستیاب بہترین طریقوں کے مطالعہ کے بعد ان فریم ورک کو تیار کرے گا۔
ڈی او سی اے نے ایڈورٹائزنگ سٹینڈرڈز کونسل آف انڈیا  کے اشتراک سے مختلف شراکت داروں جیسے ای کامرس اداروں ، صارفین فورم ، لاء یونیورسٹیوں، وکلاء ، فکی ، سی آئی آئی ، صارفین کے حقوق کے سرگرم کارکنان اور دیگر کے ساتھ ایک میٹنگ میں ویب سائٹ پر جعلی جائزے کی شدت اور روڈ میپ پر تبادلہ خیال کیا۔
چونکہ ای کامرس میں مصنوعات کوطبعی طور پر دیکھنے یا جانچنے کے کسی بھی موقع کے بغیر ورچوئل شاپنگ کا تجربہ شامل ہوتا ہے ، اس لیے صارفین ای کامرس پلیٹ فارم پر پوسٹ کیے گئے جائزوں پر بہت زیادہ انحصار کرتے ہیں تاکہ ان صارفین کی رائے اور تجربہ سے مستفید ہوں جو پہلے ہی سامان یا خدمات خرید چکے ہیں۔
ڈی او سی اے کے سکریٹری جناب روہت کمار سنگھ نے کہا کہ جائزہ لینے والوں کی صداقت اور پلیٹ فارم سے وابستہ ذمہ داری کو یقینی بنا کرنشاندہی کرنے کے دو اہم مسائل ہیں۔ ای کام سے وابستہ افراد کو یہ بھی بتانا چاہیے کہ وہ کس طرح منصفانہ اور شفاف انداز میں نمائش کے لیے "انتہائی موزوں جائزے" کا انتخاب کرتے ہیں۔
تمام شراکت دار اس بات پراتفاق کا اظہار کیا ہے کہ اس مسئلے کی قریب سے نگرانی کی جانی چاہیے اور جعلی جائزوں پر قابو پانے کے لیے مناسب فریم ورک تیار کیاجائے تاکہ صارفین کے مفادات کے تحفظ کے لیے اس کا حل کیا جا سکے۔
ای کامرس کمپنیوں کے شراکت داروں نے دعویٰ کیا کہ ان کے پاس ایسے فریم ورک موجود ہیں جس کے ذریعہ وہ جعلی جائزوں کی نگرانی کرتے ہیں اور اس معاملے پر قانونی فریم ورک تیار کرنے میں حصہ لینے پر انہیں خوشی ہوگی۔
سیکرٹری ڈی او سی اے کے ساتھ ، محترمہ ندھی کھرے ، ایڈیشنل سکریٹری اور مسٹر انوپم مشرا ، جوائنٹ سکریٹری نے میٹنگ میں شرکت کی۔ اے ایس سی آئی کی سی ای او محترمہ منیشا کپور نے جعلی اور گمراہ کن جائزوں کے زمروں اور صارفین کے مفاد پر ان کے اثرات پر روشنی ڈالی۔جن امور پر بات چیت کی گئی ان میں،بااجرت ، ناقابل تصدیق اور ترغیباتی جائزوں جن کی نشاندہی کے بغیر صارفین کو در پیش حقیقی جائزوں کی شناخت میں دشواری جیسے امور پر بات چیت کی گئی ۔
صحت اور خاندانی بہبود کی وزارت
صحت اور خاندانی بہبود کے مرکزی وزیر ڈاکٹر من سکھ مانڈویہ كے ہاتھوں 14 جولائی 2023 کو اتراکھنڈ كے دہرادون میں سوستھیہ چنتن شیور کا افتتاح ہو گا
سوستھیہ چنتن شیور میں صحت اور خاندانی بہبود کے مركزی مملكتی وزرا ڈاکٹر بھارتی پروین پوار، پروفیسر ایس پی سنگھ بگھیل اور ریاستوں اور مرکز کے زیر انتظام علاقوں کے وزرائے صحت کی شرکت متوقع ہے
صحت اور خاندانی بہبود کے مرکزی وزیر ڈاکٹر منسکھ مانڈویہ 14 جولائی 2023 کو اتراکھنڈ كے دہرادون میں سوستھیہ چنتن شیویر کا افتتاح کریں گے۔ اس دوروزہ سوستھیہ چنتن شیویر كا اہتمام صحت اور خاندانی بہبود کی وزارت صحت اور خاندانی بہبود کی مرکزی کونسل کے ساتھ مل كر كر رہی ہے۔ اس تقریب میں صحت اور خاندانی بہبود کے مركزی مملكتی وزرا ڈاکٹر بھارتی پروین پوار اور پروفیسر ایس پی سنگھ بگھیل شرکت کریں گے۔ اس اہم تقریب میں مختلف ریاستوں اور مرکز کے زیر انتظام علاقوں کے وزرائے صحت کے علاوہ وزارت صحت اور ریاستوں کے اعلیٰ عہدیداروں کی شرکت بھی متوقع ہے۔
صحت اور خاندانی بہبود کی سنٹرل کونسل کے 14 ویں کنونشن کی ایکشن ٹیکن رپورٹ کی پیشی کے ساتھ اس دو روزہ تقریب کا آغاز ہوگا۔ اس کے بعد ہندوستان میں صحت کی دیکھ بھال کے مختلف پہلوؤں پر آج جو توجہ مرکوز ہے اس پر نشستیں ہوں گی۔ نشستوں میں آیوشمان بھارت کے جن چار پہلوؤں پر روشنی ڈالی جاءے گی ان میں آیوشمان بھارت- پردھان منتری جن آروگیہ یوجنا ، آیوشمان بھارت ڈیجیٹل مشن )اے بی ڈی ایمپی ایم- ابھیم( شامل ہیں۔
موضوعی نشستوں میں تپ دق کے خاتمے کے قومی پروگرام، خسرہ، روبیلا کے خاتمے اور ہندوستان میں پی سی پی این ڈی ٹی ایکٹ کے نفاذ پر بھی توجہ مرکوز کی جاءے گی۔ ان نشستوں میں پبلک ہیلتھ مینجمنٹ کیڈر کے کردار کے علاوہ ملک میں میڈیکل، نرسنگ اور الائیڈ ہیلتھ ایجوکیشن کی صورتحال پر بھی روشنی ڈالی جائے گی۔
یشنل آرگن ٹرانسپلانٹ پروگرام کے ساتھ ساتھ ڈسٹرکٹ ریزیڈنسی پروگرام پر بھی بات چیت کی جائے گی۔ علاوہ ازیں سیشن میں غیر متعدی امراض اور سکل سیل کی بیماری کے بوجھ پر توجہ مرکوز كی جاءے گی۔سوستھیہ چنتن شیویر ذمہ داران کے ساتھ انٹرایکٹو نشست کا مقصد ملک میں صحت کی دیکھ بھال کے چیلنجوں سے نمٹنے کے ساتھ ہی ایک صحت مند قوم کی تشکیل کے مواقع سے استفادہ كرنا ہے۔
جدید اور قابل تجدید توانائی کی وزارت
آئی آر ای ڈی اے کی 35ویں سالانہ جنرل میٹنگ کا انعقاد
مالی سال 22-2021 میں اب تک کا سب سے زیادہ منافع حاصل کیا
آئی آر ای ڈی اے بڑے ادارہ جاتی سرمایہ کاروں کو بروئے کار لانے کے لئے ایک متبادل سرمایہ کاری فنڈز کا ارادہ رکھتا ہے
قابل تجدید توانائی کے فروغ کی انڈین ایجنسی لمیٹیڈ  نے، جو کہ نئی اور قابل تجدید توانائی کی وزارت کے تحت ایک ادارہ ہے، اپنی سالانہ جنرل میٹنگ  آج انڈین ہیبیٹیٹ سنٹر، نئی دلی میں منعقد کی۔ اپنے شہئر ہولڈرز کے ساتھ کی گئی اس میٹنگ میں مالی سال 22-2021 کے سالانہ حساب کتاب منظور کئے گئے۔
شیئر ہولڈرز سے خطاب کرتے ہوئے چیئرمین اور ڈائرکٹر ، آئی آر ای ڈی اے، جناب ہردیپ کمار داس نے کہا کہ کووڈ اُنیس کی دوسری اور تیسری لہر کے باوجود آئی آر ای ڈی اے نے مالی سال 22-2021 میں اب تک کا سب سے زیادہ قبل از ٹیکس منافع  833.84 کروڑ روپے اور ٹیکس کے بعد کا منافع  633.53 کروڑ روپے حاصل کیا۔
آئی آر ای ڈی اے کی لون بک جو کہ مالی سال 21-2020 کے آخر میں 27853.92 کروڑ روپے تھی وہ مالی سال 22-2021 کے آخر تک بڑھ کر 33930.61 کروڑ روپے ہوگئی۔ اس کے علاوہ نیٹ این پی اے 22-2021 کے مالی سال کے آخر تک گھٹ کر 3.12 فیصدی ہو گیا۔
مستقبل کی حکمت عملی پر روشنی ڈالتے ہوئے سی ایم ڈی ، آئی آر ای ڈی اے نے کہا کہ آئی آر ای ڈی اے بڑے ادارہ جاتی سرمایہ کاروں کو بروئے کار لانے کے لئے ایک متبادل سرمایہ کاری فنڈ کا ارادہ رکھتا ہے۔ یہ بڑے سرمایہ کار ہیں۔ پنشن فنڈز ، انشورنس فنڈز، ماحولیاتی ، سماجی اور گورننس فنڈ وغیرہ۔ اے آئی ایف بھی آئی آر ای ڈی اے کو ان قرض خواہوں کے لئے نئے پروجیکٹوں میں سرمایہ کاری میں مدد دے گا، جو مقررہ حد سے قریب ہیں۔ اس کے علاوہ کمپنی پاس تھرو سرٹیفکیشن کے ذریعے اثاثوں پر مبنی سکیورٹیز کرنے کا بھی ارادہ رکھتی ہے۔
وزارت ماہی پروری، مویشی پروری و ڈیری
ملک میں ایوین انفلوئنزا کی صورتحال
18 جنوری 2021 تک، 5ریاستوں میں پولیٹری کے پرندوں میں جبکہ 9 ریاستوں میں کووّں /ہجرت کرنے والے اور جنگلی پرندوں میں ایوین انفلوئنزا کے پھیلاؤ کی تصدیق ہوئی ہے۔
مزید براں نئی دہلی کی تیس ہزاری سے مردہ بگلوں اور دہلی کے لال قلعہ سے کووّں کے سیمپلوں میں بھی ایوین انفلوئنزا کی تصدیق ہوگئی ہے اور اس سلسلے میں ضروری اقدامات کرنے کے لئے دہلی کو ایڈوائزری بھی جاری کردی گئی ہے۔
مہاراشٹر میں آر آر ٹی کی تعیناتی کردی گئی ہے اور پولیٹری کے پرندوں کو تمام متاثرہ علاقوں میں ہلاک کرنے کی کارروائی جاری ہے ۔ممبئی کے سی پی ڈی او میں پرندوں کو ہلاک کرنے کی کارروائیاں مکمل کرلی گئی ہیں اور صفائی نیز جراثیم کش اقدامات کئے جارہے ہیں۔ اسی طرح لاتور ضلع کے زیادہ متاثرہ گاوؤں میں بھی پرندوں کو ہلاک کرنے اور سینی ٹائزیشن کی کارروائیاں مکمل کرلی گئی ہیں جن میں کیندریہ واڑی ، احمدپور گاوں، سکانی گاوں اور اُدگیر تعلقہ میں ٹونڈر گاؤں  نیز اوسا تعلقہ میں کردواڑی گاؤں شامل ہیں۔
مزید براں مدھیہ پردیش میں نیز چنڈی گڑھ  میں ، آر آر ٹی تعیناتی کردی گئی ہے جس کا مقصد پرندوں میں اس بیماری کے پھیلاؤ کے زیادہ متاثرہ علاقوں کے تقریباًایک کلومیٹر کے دائرہ میں پولیٹری کے پرندوں کی ہلاکت کی کارروائی کرنا ہے۔
ہریانہ  میں بیماری سے زیادہ متاثر مراکز میں پرندوں کو ہلاک کرنے کی کارروائیاں جاری ہیں۔
ملک کے متاثرہ علاقوں میں صورتحال کی نگرانی کے لئے تشکیل مرکزی ٹیم ، متاثرہ علاقوں کا دورہ کررہی ہے اور اس نے ایوین انفلوئنزا کے پھیلاؤ کے زیادہ متاثر ہ علاقوں کی نگرانی کے لئے مہاراشٹر کا دورہ کیا ہے اور یہ وبا کے پھیلاؤ سے متعلق مطالعات میں مشغول ہے۔ کیرالہ کا ٹیم کا دورہ مکمل ہوچکا ہے۔
محکمہ ، ٹویٹر ، فیس بُک ہینڈل جیسے سماجی میڈیا کے پلیٹ فارم سمیت مختلف ذرائع سے ایوین کے بارے میں بیداری پیدا کرنے کے لئے مسلسل کوششیں کرہا ہے۔
وزارتِ تعلیم
جناب دھرمیندر پردھان نے انڈونیشیا کے بالی میں جمہوریہ جنوبی افریقہ کے اعلی تعلیم ،سائنس اور اختراع کے وزیرہی ڈاکٹر بونگنکوسی ایمانوؤل ‘بلیڈ’نزیمانڈے کے ساتھ دو طرفہ میٹنگ کی
تعلیم اور ہنرمندی کے فروغ کے مرکزی وزیر جناب دھرمیندر پردھان نے آج انڈونیشیا کے بالی میں جمہوریہ جنوبی افریقہ کے اعلی تعلیم ،سائنس اور اختراع کے وزیرہی ڈاکٹر بونگنکوسی ایمانوؤل ‘بلیڈ’نزیمانڈے کے ساتھ دو طرفہ میٹنگ کی۔
وزراء نے تعلیمی اور ہنرمندی کی ترقی کی شراکت داری اور دوطرفہ تعلیمی تعاون کو مضبوط بنانے پر نتیجہ خیز بات چیت کی۔
وزراء نے ایچ ایز اور ہنر مند اداروں کے درمیان گٹھ جوڑ کے لیے ادارہ جاتی میکانزم تیار کرنے، ہنر مندی کی قابلیت کی باہمی شناخت اور مہارت کی ترقی میں صلاحیت کی تعمیر پر اتفاق کیا۔
انہوں نے دونوں ممالک کے درمیان تعلیم پر ایک مشترکہ ورکنگ گروپ قائم کرنے کا بھی فیصلہ کیا تاکہ پہلے سے موجود تعاون کو مزید وسعت دی جا سکے اور تعلیم کے شعبے میں دوطرفہ تعاون کی مکمل صلاحیتوں کا ادراک کیا جا سکے۔
جناب پردھان نے کہا کہ نئی تعلیمی پالیسی کے تعارف نے بھارتی تعلیم کو بین الاقوامی سطح تک لے جانے کی راہ ہموار ہوئی ہے۔
جناب پردھان نے مزید کہا کہ بھارت اور جنوبی افریقہ کے تعلقات قریبی اور دوستانہ ہیں اور ان کی جڑیں مشترکہ اقدار اور مفادات تک پھیلی ہوئی ہیں۔
جناب پردھان نے تعلیم اور ہنرمندی کی ترقی میں ہماری مصروفیات کو گہرا کرنے اور جی 20 ای ڈبلیو جی کے ایجنڈے کو آگے بڑھانے میں ہندوستان کی صدارت کے لیے ان کی حمایت کے لیے ڈاکٹر نزیمانڈے کا شکریہ ادا کیا۔
جناب پردھان نے انڈونیشیا کے بالی میں گسٹی باگس سوگریوا یونیورسٹی کا بھی دورہ کیا۔ انہوں نے کہا کہ یہ یونیورسٹی انڈونیشیا کی تکثیری اخلاقیات کی عکاس ہے اور انڈونیشیا اور ہندوستان کے درمیان مشترکہ جڑوں، شناخت اور گہرے ثقافتی تعلق کی علامت ہے۔
انہوں نے ہندوستان میں ایچ ای آئیز کے ساتھ ادارہ جاتی روابط اور سنسکرت زبان، فلسفہ، آیوروید اور یوگا کے میدان میں تعلیمی تعاون کے مواقع تلاش کئے۔
انہوں نے یہ بھی کہا کہ سگریوا یونیورسٹی اور ہندوستانی ایچ ای آئیز کے درمیان مضبوط تعلیمی تعاون اور طلباء کا تبادلہ ہندوتو کو سمجھنے اور مشترکہ روحانی، ثقافتی اور اقتصادی تعلقات کو وسیع کرنے کی راہ ہموار کرے گا۔
جناب پردھان نے بالی میں انٹرنیشنل انسٹی ٹیوٹ آف ٹورزم اینڈ بزنس کا بھی دورہ کیا۔
انہوں نے تربیتی سہولیات، ہنر مندی کے پروگرام، کریڈٹ فریم ورک، طلباء کی نقل و حرکت کے راستے اور مستقبل کے منصوبوں کا جائزہ لیا۔
انہوں نے کہا کہ ہنر مندی میں تعاون سیاحت کے کاروبار کی حوصلہ افزائی کرے گا، سفر، سیاحت، مہمان نوازی اور کاروبار کے ابھرتے ہوئے شعبوں میں صلاحیتوں کو بڑھانے میں مدد کرے گا اور لوگوں سے لوگوں کے روابط کو فروغ دے گا۔
ش ح ۔ا م۔
U:9739
(Visitor Counter : 108
ریلوے کی وزارت
شاندار کارکردگی کا مظاہرہ کرنے والی خاتون ملازمین کی آر ڈبلیو ڈبلیو سی او کے ذریعہ عزت افزائی
آر ڈبلیو ڈبلیو سی او خاتون ملازمین کو ان کی شاندار خدمات کے لیے ہر سال اعزاز سے نوازتی ہے
آر ڈبلیو ڈبلیو سی اوپورے بھارتی ریلوے میں پھیلیں خواتین فلاح و بہبود تنظیموں کی چین کی اعلیٰ انجمن ہے
آر ڈبلیو ڈبلیو سی او ہرسال گروپ سی اور گروپ ڈی کی منتخبہ ملازمین کی شاندار خدمات کے لیے انہیں اعزاز سے نوازتی ہے۔ اس کا مقصد اُن خواتین کی حوصلہ افزائی کرنا ہے، جو اپنے فرائض کی انجام دہی میں مثالی لگن، دیانت داری اور بہادری کا ثبوت پیش کرتی ہیں اور جو دیگرسماجی میدانوں جیسے ہسپتال، اسکول، اسپورٹس، خون کاعطیہ دینے، کنبہ بہبود سے متعلق پروگرام، اسکاؤٹس اینڈ گائیڈس، وغیرہ میں بھی خاموشی سے اپنے فرائض انجام دیتی ہیں۔
اس سال ، آج نئی دہلی کے چانکیہ پوری میں واقع نیشنل ریل میوزیم آڈی ٹوریم میں منعقدہ خصوصی تقریب میں 34 شاندار خاتون ریلوے ملازمین کی عزت افزائی کی گئی ۔ آر ڈبلیو ڈبلیو سی او کی صدر محترمہ مینو لاہوتی نے بطور مہان ذی وقار کی حیثیت سے شرکت کی اور خاتون ایوارڈ یافتگان کو میرٹ سرٹیفکیٹ اور نقدانعامات تقسیم کیے ۔ اس موقع پر فنکاروں کے ذریعہ رنگا رنگ ثقافتی پروگرام بھی پیش کیے گئے۔
ریلوے کی خواتین کی بہبودی مرکزی تنظیم پورے بھارتی ریلوے میں پھیلیں خواتین کی بہبودی تنظیموں کی اعلیٰ انجمن ہے جو ریلوے کے مرد ملازمین اور ان کے کنبوں کی فلاح و بہبود کے کام میں مختلف ضرورتوں پر مبنی سماجی/بہبودی سرگرمیوں کے توسط سے مصروف عمل ہیں۔
پیٹرولیم اور قدرتی گیس کی وزارت
جناب ہردیپ سنگھ پوری نے پیٹرولیم اور قدرتی گیس سوچھتا پکھواڑا ایوارڈ دئیے اور ’انڈین پیٹرولیم اور قدرتی گیس کے 2020-21 کے اعدادو شمار‘ کی اشاعت کا اجرا کیا
ایواڈ جیتنے والوں کو پٹرولیم اور قدرتی گیس کے وزیر جناب ہردیپ سنگھ پوری نے پیٹرولیم اور قدرتی گیس سوچھتا پکھواڑا ایوارڈ پیش کیا۔ وزیر موصوف نے وزارت کی سالانہ اشاعت ’انڈین پیٹرولیم اور قدرتی گیس کے 2020-21 کے اعدادو شمار‘ کا اجرا بھی کیا۔ اعداد و شمار کی یہ دستاویز ہندوستان کے تیل اور گیس کے شعبے کی مجموعی تصویر پیش کرتی ہے جس میں ایکسپلوریشن، پیداوار، ریفائننگ، نقل و حمل اور مارکیٹنگ کے علاوہ خام تیل اور پیٹرولیم مصنوعات کی درآمدات اور برآمدات شامل ہیں۔
جناب پوری نے ایوارڈ جیتنے والوں اور تقریب کے شرکاء کو مبارکباد دیتے ہوئے کہا کہ تمام مرکزی پروگراموں میں سوچھتا محض ایک اسکیم نہیں، اس سے بڑھ کر ہے۔ یہ صرف ایک فیزیکل نشانہ نہیں بلکہ یہ ایک ایسا عمل ہے جس کا مقصد صفائی کے بارے میں اعلیٰ شعور پیدا کرنا ہے۔ انہوں نے کہا کہ تیل اور گیس کے شعبے کے اسٹیک ہولڈروں نے اس فلسفے کو اپنے کام کا حصہ بنا لیا ہے اور ان کے احاطے چمک اٹھے ہیں۔ وزیر موصوف نے قومی معیشت میں اس شعبے کے کردار کو بھی سراہا اور ملک کو اس شعبے میں آتم نربھر بنانے کے لئے مزید کوششیں کرنے پر زور دیا۔ جناب پوری نے قابل اعتماد اعداد و شمار تیار کرنے اور اسے عوامی دسترس میں لانے پر بھی زور دیا تاکہ تحقیق اور تجزیہ کے لئے اس سے استفادہ کیا جا سکے۔
تیل اور گیس کے مرکزی سرکاری زمرے کے اداروں اور وزارت پٹرولیم اور قدرتی گیس کے منسلک دفاتر کی طرف سے سوچھتا پکھواڑہ کا اہتمام پچھلے برس یکم سے 15 جولائی کے دوران کیا گیا تھا۔ سوچھ بھارت ابھیان اور ہندوستان کو صاف ستھرا، سرسبز اور صحت مند بنانے میں پیٹرولیم شعبے کے برادری کی فعال شراکت اور اس شراکت کے لئے ان کی حوصلہ افزائی کی خاطر پورے جوش اور جذبے کے ساتھ تحریکی تقریبات کا انعقاد کیا گیا تھا۔ صحت مند مقابلے اور پکھواڑے کے زیادہ مؤثر نتائج کو یقینی بنانے کے لئے پکھواڑے کے دوران مثالی کارکردگی کی خاطر "سوچھتا پکھواڑا ایوارڈز" کا آغاز کیا گیا ہے۔ تقریب میں کارکردگی کی بنیاد پر، آئی او سی ایل پہلے، او این جی سی دوسرے اور ایچ پی سی ایل تیسرے نمبر پر رہا۔
پیٹرولیم اور قدرتی گیس کی وزارت کی قیادت میں اس اقدام کے نتیجے میں 2 لاکھ سے زیادہ حفظان صحت کی کِٹس، تقریباً 3 لاکھ ماسک اور کوئی 1.1 لاکھ ماحول دوست بیگ تقسیم کئے گئے۔ تقریباً 1.3 لاکھ درخت لگائے گئے اور 7 ہزار سے زیادہ کوڑے دان گئے۔ پکھواڑے کے دوران پلاسٹک کچرے اکٹھا کرنے کے 40 مراکز قائم کئے گئے اور 4000 سے زیادہ اندرونی اور بیرونی آن لائن مقابلوں کا اہتمام کیا گیا جس میں تقریباً 70 ہزار لوگوں نے سرگرم حصہ لیا۔